Държавен вестник, бр. 92, 2018 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  92
Чл. 125. Съдържанието на стажа на кур-
сантите и редът за провеждането му се оп-
ределят с акт, приет от Академичния съвет. 
Всеки стажант получава книжка за стажа, в 
която са отразени задачите на стажа, учеб-
ните цели и въпроси и методите за тяхното 
усвояване. В книжката за стажа се вписват 
отзив и оценка на качествата на стажанта 
от командира на военното формирование и 
оценката на изпитната комисия.
Чл. 126. Редът и формата за отчитане на 
учебната практика се определят в акт, приет 
от Академичния съвет във ВВМУ „Н. Й. Вап- 
царов“ по специалности.
Чл. 127. (1) За резултатите от учебната прак-
тика се изготвя изпитен протокол. Успехът се 
отразява в отделни раздели на курсантската 
(студентската) книжка и в Главната книга. 
(2) Плавателната практика се отразява и в 
дневник за отчет на плавателния стаж.
(3) При получена слаба оценка и непрове-
дена практика се счита, че не са изпълнени 
изискванията на учебния план.
Чл. 128. (1) Плавателната практика на 
студентите може да се провежда извън ут-
върдения график индивидуално или в групи 
без ръководител от училището. 
(2) Индивидуалната плавателна практика 
на студентите се организира, съгласува и 
контролира от ръководството на факултета.
Раздел V
Оценяване на придобитите знания
Чл. 129. (1) В процеса на обучение се 
провежда текущ, периодичен и обобщаващ 
контрол. 
(2) Основни форми на текущия контрол са: 
изпитването, индивидуалните беседи, изпъл-
нението на лабораторни упражнения, задачите 
за самостоятелна работа и др. Оценките от 
текущия контрол се вземат под внимание 
при окончателното оформяне на оценката по 
съответната дисциплина.
(3) Периодичният контрол има за цел да 
се даде оценка на подготовката на обучаеми-
те по отделни части на изучаваната учебна 
дисциплина. Основни форми на периодичния 
контрол са: контролните работи, семинарите, 
курсовите работи (проекти, задачи) и др.
(4) Обобщаващият контрол има за цел да 
се даде оценка за подготовката на обучаемите 
по изучаваната учебна дисциплина съгласно 
учебния план.
(5) Основна форма на оценяване на знанията 
са изпитите, които са писмени, освен когато 
спецификата на учебната дисциплина и/или 
модул изисква друго. Писмените материали 
от проверката на знанията и уменията (изпит-
ни програми, билети и писмените работи на 
изпитаните обучаеми) се съхраняват за срок 
не по-малък от една година от провеждането. 
По някои дисциплини изпитът може да бъде 
проведен под формата на участие и защита 
на предварително възложен проект.
(6) Знанията и уменията на обучаемите 
се оценяват по четирибална система, която 
включва само цели числа: „отличен“ (6,00), 
„много добър“ (5,00), „добър“ (4,00), „среден“ 
(3,00) и „слаб“ (2,00). 
(7) За успешно положен изпит се счита 
изпитът, оценен най-малко със „среден“ (3,00).
(8) При необходимост може да се въведе и 
друга система за оценяване, като се осигури 
сравнимост на оценките с оценките по ал. 6.
Чл. 130. (1) За всеки семестър се опреде-
лят редовни и поправителни семестриални 
изпитни сесии.
(2) Изпитните сесии се провеждат съгласно 
графика, изработен от отдел „Учебна и научна 
дейност“.
(3) Редът за организиране и провеждане 
на семестриалните изпити се определя в 
правилника за учебната дейност.
Чл. 131. Курсантите, студентите и воен-
нослужещите, обучавани за придобиване 
на образователно-квалификационна степен 
„бакалавър“ в професионално направление 
„Военно дело“ в задочна форма на обучение, 
се зачисляват в по-горен курс със заповед на 
началника на училището.
Чл. 132. (1) За всяка проведена изпитна 
процедура (текуща оценка или изпит) из-
питващият преподавател нанася оценките и 
подписва изпитен протокол. Протоколът се 
представя във факултетната канцелария. 
(2) Резултатите от проведен изпит се съ-
общават на обучаемите и се вписват в кур-
сантската (студентската) книжка.
(3) Преподавателят нанася оценките в Глав-
ната книга и се подписва в нея не по-късно от 
10 работни дни след провеждането на изпита. 
Чл. 133. Редът за заверяване на учебните 
дисциплини и семестъра се определя в пра-
вилника за учебната дейност. 
Чл. 134. (1) За оценка на придобитите по 
време на обучението знания и умения от 
курсантите, студентите и военнослужещите, 
обучавани за придобиване на образовател-
но-квалификационна степен „бакалавър“ в 
професионално направление „Военно дело“ 
в задочна форма на обучение, ВВМУ „Н. Й. 
Вапцаров“ осигурява система за натрупване 
и трансфер на кредити. 
(2) Целта на системата по ал. 1 е да осигури 
на курсантите, студентите и военнослужещите, 
обучавани за придобиване на образовател-
но-квалификационна степен „бакалавър“ в 
професионално направление „Военно дело“ 
в задочна форма на обучение, възможност 
за изборност на дисциплини, самостоятелна 
работа и мобилност на основата на взаимно 
признаване на отделни периоди на обучение,